CELEX: 32006D0701
Language: sk
Date: 2006-10-19 00:00:00
Title: 2006/701/ES: Rozhodnutie Komisie z  19. októbra 2006 o stanovení orientačných finančných príspevkov členským štátom na hospodársky rok 2006/2007, na určitý počet hektárov, na reštrukturalizáciu a konverziu vinohradov na základe nariadenia Rady (ES) č. 1493/1999 [oznámené pod číslom K(2006) 4884]   (Text s významom pre EHP)

20.10.2006   
            
            
               SK
            
            
               Úradný vestník Európskej únie
            
            
               L 290/41
            
         
      ROZHODNUTIE KOMISIE
   
   z 19. októbra 2006
   o stanovení orientačných finančných príspevkov členským štátom na hospodársky rok 2006/2007, na určitý počet hektárov, na reštrukturalizáciu a konverziu vinohradov na základe nariadenia Rady (ES) č. 1493/1999
   [oznámené pod číslom K(2006) 4884]
   (Iba znenia v španielskom, českom, nemeckom, anglickom, gréckom, francúzskom, talianskom, maďarskom, portugalskom, slovenskom a slovinskom jazyku sú autentické)
   (Text s významom pre EHP)
   (2006/701/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 14 ods. 1,
   keďže:
   
               (1)
            
            
               Pravidlá reštrukturalizácie a konverzie vinohradov sú stanovené nariadením (ES) č. 1493/1999 a nariadením Komisie (ES) č. 1227/2000 z 31. mája 2000 ustanovujúcim podrobné pravidlá na uplatňovanie nariadenia Rady (ES) č. 1493/1999 o spoločnej organizácii trhu s vínom s ohľadom na výrobný potenciál (2).
            
         
               (2)
            
            
               Podľa podrobných pravidiel finančného plánovania a účasti na financovaní systému reštrukturalizácie a konverzie stanovených nariadením (ES) č. 1227/2000 sa odkazy na daný rozpočtový rok týkajú platieb, ktoré členské štáty skutočne vykonali medzi 16. októbrom a 15. októbrom nasledujúceho roka.
            
         
               (3)
            
            
               V súlade s článkom 14 ods. 3 nariadenia (ES) č. 1493/1999 musí rozdelenie finančných príspevkov medzi členské štáty prihliadať na pomer rozlohy vinohradov Spoločenstva v príslušnom členskom štáte.
            
         
               (4)
            
            
               Pri uplatňovaní článku 14 ods. 4 nariadenia (ES) č. 1493/1999 je dôležité, aby boli finančné príspevky použité na určitý počet hektárov.
            
         
               (5)
            
            
               Podľa článku 13 ods. 3 nariadenia (ES) č. 1493/1999 je účasť Spoločenstva na financovaní nákladov na reštrukturalizáciu a konverziu vyššia v regiónoch, ktoré sú klasifikované ako regióny cieľa č. 1 v súlade s nariadením Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (3).
            
         
               (6)
            
            
               Je vhodné vziať do úvahy náhradu straty príjmov vinohradníkov v priebehu obdobia, počas ktorého vinohrad ešte neprodukuje.
            
         
               (7)
            
            
               V súlade s článkom 17 ods. 5 nariadenia (ES) č. 1227/2000, ak sú výdavky skutočne vynaložené členským štátom v danom rozpočtovom roku nižšie ako 75 % súm pôvodných príspevkov, tak sa výdavky, ktoré sa majú uznať na nasledujúci rozpočtový rok, a celková príslušná plocha znížia o tretinu z rozdielu medzi touto prahovou hodnotou a výdavkami skutočne vynaloženými počas príslušného rozpočtového roka. Toto ustanovenie sa na rozpočtový rok 2006/2007 uplatňuje na Maďarsko, ktorého vynaložené výdavky za rozpočtový rok 2006 predstavujú 34 % jeho pôvodných príspevkov, na Slovensko, ktorého vynaložené výdavky za rozpočtový rok 2006 predstavujú 15 % pôvodných príspevkov a na Českú republiku, ktorej vynaložené výdavky predstavujú 0 EUR.
            
         
               (8)
            
            
               V súlade s článkom 14 ods. 2 nariadenia (ES) č. 1493/1999 sa prvotné rozdelenie prostriedkov upraví na základe skutočných výdavkov a na základe upravených prognóz výdavkov oznámených členskými štátmi, berúc do úvahy cieľ systému a v rámci dostupných finančných prostriedkov,
            
         PRIJALA TOTO ROZHODNUTIE:
   Článok 1
   Orientačné finančné príspevky príslušným členským štátom na hospodársky rok 2006/2007, pre určitý počet hektárov, na reštrukturalizáciu a konverziu vinohradov na základe nariadenia (ES) č. 1493/1999, sú uvedené v prílohe k tomuto rozhodnutiu.
   Článok 2
   Toto rozhodnutie je určené Českej republike, Nemeckej spolkovej republike, Helénskej republike, Španielskemu kráľovstvu, Francúzskej republike, Talianskej republike, Cyperskej republike, Luxemburskému veľkovojvodstvu, Maďarskej republike, Maltskej republike, Rakúskej republike, Portugalskej republike, Slovinskej republike a Slovenskej republike.
   
      V Bruseli 19. októbra 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 2165/2005 (Ú. v. EÚ L 345, 28.12.2005, s. 1).
   
      (2)  Ú. v. ES L 143, 16.6.2000, s. 1. Nariadenie naposledy zmenené a doplnené nariadením (ES) č. 1216/2005 (Ú. v. EÚ L 199, 29.7.2005, s. 32).
   
      (3)  Ú. v. ES L 161, 26.6.1999, s. 1. Nariadenie naposledy zmenené a doplnené nariadením (ES) č. 173/2005 (Ú. v. EÚ L 29, 2.2.2005, s. 3).
   
      PRÍLOHA
      Orientačné finančné príspevky na hospodársky rok 2006/2007
      
                  Členský štát
               
               
                  Plocha (ha)
               
               
                  Finančný príspevok
                  (EUR)
               
            
                  Česká republika
               
               
                  1 214
               
               
                  2 869 670
               
            
                  Nemecko
               
               
                  1 906
               
               
                  12 690 042
               
            
                  Grécko
               
               
                  1 118
               
               
                  8 725 230
               
            
                  Španielsko
               
               
                  19 567
               
               
                  159 524 473
               
            
                  Francúzsko
               
               
                  12 734
               
               
                  110 973 729
               
            
                  Taliansko
               
               
                  13 056
               
               
                  99 825 428
               
            
                  Cyprus
               
               
                  150
               
               
                  2 033 953
               
            
                  Luxembursko
               
               
                  11
               
               
                  84 000
               
            
                  Maďarsko
               
               
                  1 211
               
               
                  9 688 862
               
            
                  Malta
               
               
                  16
               
               
                  107 545
               
            
                  Rakúsko
               
               
                  1 066
               
               
                  6 449 988
               
            
                  Portugalsko
               
               
                  3 918
               
               
                  32 626 123
               
            
                  Slovinsko
               
               
                  122
               
               
                  2 400 955
               
            
                  Slovensko
               
               
                  400
               
               
                  2 000 000
               
            
                  Spolu
               
               
                  56 489
               
               
                  450 000 000